google/wiki40b huggingface dataset:
Sinsenkrysset

Sinsenkrysset i Oslo er en treplans trafikkmaskin og et av Norges mest kjente veiknutepunkter. Det forbinder Ring 3 med riksvei 4 (Trondheimsveien). Bydelsgrensene til Nordre Aker, Bjerke, Sagene og Grünerløkka møtes i krysset. Sinsenkrysset ble Norges mest trafikkerte veikryss med over 100 000 motorkjøretøy i døgnet da rivingen av Bispelokket var ferdig i 2013. I tillegg er det holdeplasser for trikk, T-bane og buss i nærheten.

Historie

Navnet Sinsen kommer av norrønt sinn for vei og vin for eng.
Krysset har utviklet seg betraktelig, fra å ha en kiosk midt i krysset til et veianlegg i tre plan med rundkjøring i midten, samt trikketrasé. Gårdsnavnet  Sinsen er kjent fra 1343, men er trolig eldre; det er ett av flere -vin-navn i området. Bygging av Trondheimsveien startet på 1600-tallet, i området fra det som nå heter Carl Berner og nordover gjennom gården Sinsen. Sinsenkrysset ble etablert i 1870. Trafikken gjennom krysset var dominert av varetransport av planker og bygningmateriell fra distriktene.
Alt i 1936 uttrykte Aftenposten bekymring over de stadige kollisjonene i krysset - og spurte om ikke en rundkjøring kunne løse floken. Trondheimsveien skulle riktignok utvides til 8½ m nord og sør for broen. Men krigen gjorde at andre hensyn kom i forgrunnen. Krysset, som lå i Aker til byutvidelsen i 1948, forble et vanlig kryss frem til godt ut på 1950-tallet, Trafikken i området økte, og krysset ble en trafikk-kork. Sinsenkrysset som rundkjøring ble åpnet 5. september 1957, noen uker etter Norges første store rundkjøring ved Fredrikstadbrua den 18. august 1957. Denne er også med betydelig større diameter. Trikketrasseen mot Grefsen ble lagt under veien mot Muselunden. Disse tiltakene økte kapasiteten og skapte bedre flyt – en stund. Men biltrafikken fortsatte å øke, særlig etter at bilrasjoneringen opphørte i 1960. Kryssets kapasitet var sprengt allerede i 1962 da Store Ringvei (nå Ring 3) åpnet som firefeltsvei fra Økern til Sinsenkrysset. Utbyggingen i flere plan begynte da Trondheimsveien i 1970 ble lagt som bru over rundkjøringen i 1970, og i 1991 ble trikkesporet lagt under krysset. I 1994 ble krysset påbygget med enda et plan, da Store Ringvei ble lagt under rundkjøringen.
I  2013 ble Ring 3 på østsiden av Sinsenkryssete lagt i tunnel, Lørentunnelen fram til Økern.
I løpet av en gjennomsnittlig dag passerer over 100 000 biler krysset.
Begrepet «Nord for Sinsenkrysset» beskriver at alt nord for dette krysset ble ansett som landsbygd. Det dukket opp i revyer på 1960-tallet. Hovedveien nordfra endte i Sinsenkrysset før E6-motorveien gjennom Djupedalen ble åpnet.
Golofa hirsuta

Utseende

En stor, gulbrun hornbille. Arten skiller seg fra de andre Golofa-artene med at dekkvingene er kledt med fine, korte, lyse hår. Hannen har et langt, tynt, krumt horn på hodet og et kraftig, oppstående, i spissen avrundet horn på pronotum.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er utbredt i Mellom-Amerika (Costa Rica, Panama).
Humlenebbfly

Utseende

Et middelsstort (vingespenn 26 – 30 mm), slankt nattfly. Labialpalpene er svært ange og stikker fram foran hodet som et nebb. Antennene er trådformede hos begge kjønn. Forvingene er temmelig små og smale, bakvingene derimot påfallende store og brede. Forvingen er brun- eller gråaktig, av og til svært mørk. Den er vanligvis delt i en mørkere, indre del og en lysere, ytre del av en mer eller mindre lys skrålinje. Vingespissen har en kort, svart skråstrek. Bakvingen er hvit med brun ytterkant, med grå bestøvning ved roten. Larven er grønn med en smal, hvit lengdestripe på hver side av ryggen.

Levevis

Denne arten har larver som lever på humle (Humulus lupulus) og finnes der denne vokser, helst i skogkanter og i gamle hager der humlen har vært dyrket. Larvene utvikler seg mellom sammenspunne humleblader. De voksne sommerfuglene flyr om natten i august – oktober før de overvintrer og flyr igjen i april – juni. De kommer sjelden til lys. Denne arten er derfor trolig en del oversett, det er enklere å finne larvene enn de voksne sommerfuglene.

Utbredelse

Arten er utbredt i Europa, unntatt lengst i nord, og videre østover til Japan. I Norge er den funnet på Østlandet fra Tvedestrand i sør til Elverum i nord, men den er regnet for å være svært sjelden. Den kan muligens være en del oversett fordi de voksne sommerfuglene ikke kommer til lys og er vanskelige å finne.
Eliteserien i bandy for herrer 2016/17

Eliteserien i bandy for herrer 2016/17 var det øverste nivået i norsk bandy sesongen 2016/17. Serien varte fra 13. november 2016 til 10. februar 2017. Vinneren av seriespillet, Stabæk, ble kåret til seriemester, og eliteserien var dessuten grunnlaget for et sluttspill om norgesmesterskapet. De åtte best rangerte lagene gikk til sluttspillet.
Lag nummer ti på tabellen, Sarpsborg, rykket ned, mens lag nummer ni, Ullevål spilte kvalifisering mot lag nummer to i 1. divisjon om plass i eliteserien 2017/18. Ullevål vant denne kvalifiseringen.
Love Potion No. 9 (sang)

«Love Potion No. 9» er en amerikansk sang skrevet i 1959 av Jerry Leiber og Mike Stoller. Den ble opprinnelig spilt inn av The Clovers.
Sangen handler om en mann som søker hjelp med å finne kjærligheten. Han snakker med en sigøyner, som gjennom å lese ham i hånden finner ut at han trenger «Love Potion number 9». Sigøynerens butikk ligger på hjørnet mellom 34th Street og Vine Street.
Drikken gjør at han forelsker seg i alt han ser, kysser hva som enn befinner seg foran ham og kysser til slutt en politimann som knuser flasken hans. 
Tallrike artister har spilt inn coverversjoner av «Love Potion No. 9», blant dem The Searchers (1963, en amerikansk nummer tre-hit i 1965), Herb Alpert & The Tijuana Brass (1965), The Ventures (februar 1965), The Coasters (1971), Elkie Brooks (1976) samt Neil Diamond (1993).

Norsk versjon

Eldar Vågan har skrevet en norsk tekst. Den norske tittelen er «Rolf Paulsen nr. 9». Den ble utgitt av Vazelina Bilopphøggers på LP-platen Fem fyrer med ved (Slagerfabrikken/Opal SLP 99 0004) i 1984.
Le Grand-Quevilly

Geografi

Le Grand-Quevilly er den tredje største forstaden til Rouen, og har blant annet en havn med mye lett industri beliggende omtrent 5 km sørvest for sentrum av Rouen.
Højer kommune

Kommunalreformen av 2007

Ved  Kommunalreformen i 2007 ble kommunen slått sammen med kommunene Bredebro, Løgumkloster, Nørre-Rangstrup (unntatt Bevtoft sogn), Skærbæk og Tønder til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.
Kromosom 12

Kromosom 12 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 133 millioner basepar som er byggematerialet til DNA. Kromosom 12 står for mellom 4% og 4,5% av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 12 inneholder omtrent 1650 gen.
XenForo

XenForo er et forumsystem skrevet i PHP. Systemet er utviklet av en stab ledet av tidligere hovedutviklere av vBulletin, Kier Darby og Mike Sullivan. XenForo er ikke gratis som mange andre forumsystemer.
Nicolas de Grigny

Nicolas de Grigny (døpt 8. september 1672 i Reims; død 30. november 1703 samme sted) var en fransk organist og komponist.
Av Grignys verk, som også Johann Sebastian Bach beundret, er bare Livre d'orgue bevart. Dette er en stor samling orgelstykker som består av to deler; første del er en orgelmesse, den andre består av fem hymner, deriblant Veni, Creator Spiritus.
Sammen med François Couperin representerer de Grigny høydepunktet i den franske barokke orgeltradisjonen.
Platycheirus

Utseende

Små til middelsstore (5-11 mm), slanke blomsterfluer, svarte (inkludert ansiktet), blanke med mer eller mindre omfattende lyse støvflekker, vanligvis med gule eller sølvfargede flekker på bakkroppen, noen ganger helt svarte (melanistiske). Som vanlig hos blomsterfluer møtes fasettøynene midt i pannen (holoptiske) hos hannene, mens de er helt adskilte (dichoptiske) hos hunnene. De skiller seg fra den nærtbeslektede slekten Melanostoma på at forbeina nesten alltid har en eller annen form for modifikasjon, ved at leggen er utvidet i den ytterste delen, og/eller at fotleddene er mer eller mindre kraftig utvidete. Frambeina har ofte påfallende, lange hår som kan være krøllede, og ordnet på uliike måter. Bakbeina har ofte et oppsvulmet første fotledd. Artene bestemmes ofte lettest på formen på hannens frambein. Vingene er glassklare eller litt brunlige. Larvene er litt gjennomsiktig grønne.

Levevis

Fotblomsterfluer treffes særlig på fuktige steder som fuktenger, myrer og kjerr. De holder seg mest lavt i vegetasjonen og gjør ikke mye av seg til tross for at de kan være svært tallrike. Som hos de aller fleste Syrphinae lever larvene av bladlus.
Alle fluer gjennomgår en fullstendig forvandling, med et puppestadium mellom stadiet som larve og voksen.

Utbredelse

Denne artsrike slekten er vidt utbredt, men det største artsmangfoldet finnes i de nordlige områdene. Særlig synes det å være mange arter i Sibir. Det er kjent ca. 90 arter fra Palearktis, 50 fra Nord-Amerika (en del er holarktiske og finnes i begge disse områdene), videre 13 arter i Sør-Amerika, én art i Sørøst-Asia og 13 i Australia.
12 nye viser

12 nye viser er et musikkalbum med Birgitte Grimstad, utgitt i 1973. Det innholder samme svenske viser som det svenske albumet 12 nya visor (1972) med Lena Andersson, i dansk oversettelse af Poul Sørensen (pseudonym Poeten).
Callityrinthia

Utseende

En nokså liten, slank, gulbrun trebukk. Oversiden er blank, kraftig punktert og kledt med fine, oppstående hår. Antennene er litt lengre enn kroppen, tett hårete. Pronotum er litt tønneformet, uten tenner på sidene, med to svarte lengdestriper som fortsetter forover på hodet. Dekkvingene er parallellsidige, den bakre tredjedelen er svart.

Utbredelse

Arten er bare kjent fra Costa Rica.
Blue Panorama Airlines

Historie

Selskapet blei oppretta i 1998. Blu-express starta i 2005.
I 2012 verserte det planer om sammenslåing mellom Alitalia, Blue Panorama Airlines og  Wind Jet. Det blei ikke noe av planene.

Virksomhet

I Europa flyr selskapet til flyplasser internt i Italia og til flyplasser i nabolanda Albania og Hellas. Blue Panorama Airlines utfører interkontinentale flyginger fra byer i Italia til Mexico, Cuba, Den dominikanske republikk og Antigua og Barbuda.
Blue Panorama Airlines leier ut fly til andre flyselskap. 
Det har leid ut fly til blant anna Norwegian.

Flyflåte

Flyflåten til Blue Panorama Airlines består av Boeing 737-300/400/800 og Boeing 767-300ER. Executive Blue flyr Piaggio P.180 Avanti.
Stenoparmena

Utseende

Morimopsini er nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

Slekten lever i Sør-Afrika.
Bellamyus

Utseende

Middelsstore (ca. 12 millimeter), lange og slanke, mørke praktbiller med tydelig metallglans. Ulike deler av kroppen har gjerne ulikt skinn, kan være grønnlig, kobberaktig eller blåfiolett. Hodet er smalere enn pronotum, med ganske store fasettøyne og en liten lengdefure mellom dem. Pronotum er avrundet firkantet. Dekkvingene er lange og smale.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Slekten er utbredt i det vestlig-sentrale Afrika (Elfenbeinskysten, Kamerun, Kongo og Gabon).
Frederiks (by)

Historie

Til de folketomme egnene på Alheden ble det på Frederik Vs tid innhentet kolonister fra breddene ved Rhinen. Den første gruppe av disse utvandret fra Frankfurt den 28. august 1759 til fots opp til den jyske hede. Flere kom til i 1760, men mange fant forholdene så utilfredsstillende at de forlot stedet og reiste til Volgaelven i Russland eller tilbake til Tyskland. Tilbake ble det omkring 50 familier bosatt i Havredal (Frederikshede) og Grønhøj (Frederikshøj). De begynte å dyrke poteter som ble solgt på markedet i Viborg, og fikk derfor tilnavnet kartoffeltyskere.  
Mitt mellom de to bebyggelsene ble Frederiks kirke oppført i 1765. Kolonistene var overveiende lutheranere, men det fantes også kalvinister samt en liten gruppe katolikker. Kirkesproget var tysk frem til 1856. 
Da jernbanen mellom Herning og Viborg ble anlagt i 1906 utviklet byen seg med stasjon, hotell og et sagbruk. Jernbanen ble nedlagt i 1972 og erstattet av buss.
Inspektør Morse

Morse

Førstebetjent Morse var fremstilt som evig ungkar med til tider grettent humør, en hang til å drikke øl i arbeidstiden og sterk interesse for klassisk musikk og opera (særlig Wagner og Mozart) samt litteratur. Fornavnet hans, Endeavour, ble ikke avslørt før i tredje siste episode.

Senere produksjoner

Fjernsynsfilmen Lewis: Reputation, hvor Kevin Whately spiller Lewis, ble vist på britisk TV i januar 2006. Publikumsmottagelsen var såpass god at det senere er spilt inn og kringkastet flere nye episoder av Lewis. Inspektør Morse fikk sin andre spin-off i 2012 med Endeavour (titulert Unge inspektør Morse av NRK).
The Norwegian Accordion Band

The Norwegian Accordion Band er et norsk trekkspillorkester. Det består av tolv unge akkordionister fra hele Norge. Dirigent er Lars Røyseng. Flesteparten av medlemmene er nåværende eller tidligere musikkstudenter. Orkesteret har et bredt repertoar, som rommer alt fra tradisjonell musikk fra Skandinavia, russisk virtuos musikk, til klassisk musikk (Johann Sebastian Bach, Wolfgang Amadeus Mozart, Edvard Grieg) og samtidsmusikk komponert for akkordion.
I The 5th European Festival of Accordion Orchestras, som ble avholdt i Praha påsken 2008, vant orkesteret klassen for klassisk musikk og klassen som festivalens beste orkester. Orkesteret ble grunnlagt 8. mars 2008.
Leon Balogun

Landslaget

Han ble tatt ut i Nigerias tropp til VM i fotball 2018 i Russland.
Sandefjord prosti

Sandefjord prosti er et tjenestedistrikt i Tunsberg bispedømme i Den norske kirke.

Historikk

Sandefjord prosti ble opprettet X ved at Sandar og Sandefjord ble overført fra Larvik prosti, mens menighetene i tidligere Andebu kommune ble overført fra Tønsberg domprosti 1. juni 2007. Menighetene i tidligere Stokke kommune ble overført fra Tønsberg domprosti i forbindelse med kommunesammenslåingen mellom Andebu, Sandefjord og Stokke 1. januar 2017.
Øyvind Nordin er prost i Sandefjord prosti.
Willi Stoph

Ungdom og den annen verdenskrig

Stoph ble medlem i det tyske kommunistpartiet (KPD) i 1931. Fra 1935 til 1937 avtjente han verneplikten i artilleriet, og vendte tilbake til militæret i 1940, etter at andre verdenskrig hadde brutt ut. I krigens sluttfase, i april 1945, ble han tatt til fange av den sovjetiske hæren. Han ble løslatt i juli samme år, og fikk en ledende stilling innen KPDs avdeling for byggindustrien.

Medlem av sentralkomiteen, folkekammeret og politbyrået

I 1950 ble Willi Stoph representant i SEDs sentralkomite (ZK) og representant i Volkskammer (det østtyske parlamentet), to stillinger han beholdt til kommunistregimets sammenbrudd i 1989. I 1952–1955 var Stoph innenriksminister, med det offisielle ansvaret for alle landets væpnede styrker. Etter at Folkeoppstanden 17. juni 1953 var slått ned, ble Stoph medlem av SEDs politbyrå. 1956–1960 var han forsvarsminister, og dermed stedfortreder i Warszawapaktens overkommando. 1962–1964 var han første varaformann for ministerrådet (regjeringen) og tilhørte fra 1963 også statsrådet (det kollektive organet der formannen var Øst-Tysklands statssjef), før han i 1964 etter Otto Grotewohls død etterfulgte ham som ministerpresident og varaformann for statsrådet. I 1970 hadde han et par møter med den (vest-)tyske forbundskansleren Willy Brandt, noe som var starten for de tysk-tyske relasjonene.

1970- og 80-tallet: Ønske om fjerning av Honecker, fall fra makten

Etter Walter Ulbrichts død i 1973 ble han formann for statsrådet og dermed statssjef, men i 1976 trakk han seg tilbake fra denne posten og ble igjen ministerpresident og varaformann for statsrådet, mens SEDs partileder Erich Honecker overtok formannsvervet.
Stoph fortsatte i disse rollene frem til regimets sammenbrudd i 1989. Allerede i 1986 forsøkte han å få Mikhail Gorbatsjovs støtte for å fjerne Honecker fra makten, men ikke før 18. oktober 1989 hadde han mulighet til å få Honecker til å følge rådet om å gå av. Mindre enn en måned senere, 7. november, gikk Stoph selv av sammen med hele regjeringen, under trykket av demonstrasjoner og masseflukt til Vest-Tyskland. Han erkjente overfor Volkskammer at regjeringen ikke har tatt sitt politiske ansvar, men plasserte det største ansvaret for Øst-Tysklands sammenbrudd på Honecker og Günter Mittag. 8. november avgikk hele SEDs politbyrå, inkludert Stoph, og 17. november ble han avskjediget fra statsrådet og avgikk fra Volkskammer. 3. desember ble Stoph ekskludert fra SED av partiets sentralkomité.

Etterspill

8. desember 1989 ble det innledet en forundersøkelse mot Stoph grunnet mistanker om maktmisbruk og korrupsjon, og han ble arrestert. Han ble løslatt fra varetekt i februar 1990 av helsemessige årsaker. Etter Tysklands gjenforening høsten 1990 ble det i 1991 innledet en rettsprosess mot ham for å avdekke hans skyld i drapene på mennesker som forsøkte å flykte fra øst til vest over Berlinmuren, men prosessen ble innstilt i 1993 på grunn av Stophs dårlige helse. I 1994 besluttet Berlins forvaltningsdomstol at Stoph ikke fikk tilbakebetalt den kapitalen på 200 000 DM som hadde blitt beslaglagt hos ham.
Shuyak Island

Shuyak Island er ei øy i Kodiakarkipelet i den amerikanske delstaten Alaska. Øya ligger i Alaskabukta, om lag en halv kilometer nord for Afognak, i bykommunen Kodiak Island. Øya har et areal på 168,3 kvadratkilometer, hvorav det meste ligger innen Shuyak Island State Park, og en befolkning på fire (2000).
Vanningsrenne

En vanningsrenne (også kalt vassrenne eller vatningsveit) er et gammelt transportsystem for å lede vann til dyrket mark, bestående av en hovedvannåre og kanaler som kunne åpnes og lukkes for å lede vannet dit en ønsket. Før vanningsanlegg med trykkvann overtok, var nedbørsfattige områder, som Indre Sogn, avhengig av vanningsrenner til kunstig vanning. De eldste anleggene har røtter helt tilbake til 1200-tallet.
Kanalbrua (Skien)

Kanalbrua i Skien er en klaffebro på fylkesvei 59 som krysser en smal minikanal drevet av sluseanlegget Skien sluse i Skien kommune i Telemark. Brua er 31 meter lang, og lengste spenn er 12 meter. Brua er med dette Norges minste klaffebro.
Rock-A-Doodle

Handling

Sjantiklar var en hane som kunne få solen til å stå opp ved å gale. I hvert fall er det sånn det fortelles i lille Edmunds magiske eventyrbok. Og dersom kongen av Rock'n'roll hadde vært en syngende hane, og Marilyn Monroe en gyllen fasan, og hvis lubben, hvit kattunge med Davy Crocket-lue... så ville dette ha vært en sann historie (som det tydeligvis er). Edmund havner og havner i Sjantiklars verden etter at mammaen var ferdig med boka og letter etter rockekongen.

Musikk

Vazelina Bilopphøggers sto for den norske filmmusikken.
NM i svømming kortbane 2005

NM i svømming kortbane 2005 ble arrangert i Stavanger 3.-6. mars 2005.
Tennvatn tunnel

Tennvatn tunnel er en tunnel som ble påbegynt under andre verdenskrig, tiltenkt som jernbanetunnel på Polarbanen. Tunnelen skulle gå mellom de to planlagte stasjonene i Mørsry i Sørfold og Kråkmo i Hamarøy.
Fra Mørsry går tunnelen nordover gjennom et heiparti frem til Sjettevasselva mellom Femte- og Sjettevatnet i Sagvassdalen i Hamarøy. Tennvatn tunnel var ment å bli den nest lengste av tunnelene på Polarbanen, med en lengde på 5 400 meter. Ved krigens slutt i 1945 var det konstruert 475 meter fra det sørlige innslaget og 362 meter fra det nordlige. Tunnelen er ikke i bruk, og det nordlige innslaget står fullt av vann.
Beiguan

Beiguan (kinesisk: 北关区; pinyin: Beiguan Qu) er et bydistrikt i kinesiske provinsen Henan. Det tilhører byprefekturet Anyang. Det har et areal på 59 km² og teller 240 000 innbyggere (2002).
Romsdølafylke

Romsdølafylke (Norrønt: Raumsdælafylki) var ett av de historiske fylkene i Norge. På 900-tallet ble Nordmørafylke, Romsdølafylke og Naumdølafylke en del av Frostating.
Romsdølafylke danner opphavet til det senere Romsdal len og Romsdal fogderi.
Ordo Humiliatorum

Ordo Humiliatorum (O.Hum.) var en katolsk legorden som skal ha blitt etablert i 1140 av lombarder, men opprinnelsen beskrives som obskur i flere oppslagsverk. De skal ikke ha hatt en ordensregel, og ordenen fikk sitt navn basert på at klærne de brukte var enkle og ensfarget. Ordenen ble opphevet ved en pavelig bulle i 1571.
Ada

Hello, world! i Ada

Et vanlig eksempel av et programmeringsspråks syntaks er Hello, world-programmet.
with Ada.Text_IO; use Ada.Text_IO;procedure Hello isbegin
  Put_Line ("Hello, world!");end Hello;

Standarder

I 1983 ble Ada standardisert av American National Standards Institute (ANSI) i spesifikasjonen  ANSI/MIL-STD 1815A. I 1987 ble denne standarden uten noen ytterligere modifikasjoner godkjent som en ISO-standard (ISO-8652:1987). Denne versjonen av språket er mest kjent som Ada 83, etter året den ble innført av ANSI. Den er også noen ganger kjent som Ada 87, oppkalt etter året den ble innført av ISO.
I februar 1995 innførte ISO og ANSI i fellesskap en ny standard (ISO-8652:1995) basert på objektorientert programmering. Denne standarden kalles Ada 95, og var den første ISO-standard for et objektorientert programmeringsspråk. For å hjelpe til med standardens utbredelse, finansierte United States Air Force utviklingen av Ada-kompilatoren GNAT, som er en del av GNU Compiler Collection.
Arbeidet har fortsatt med å forbedre og oppdatere de tekniske sidene ved Ada. En større utvidelse av språket (ISO/IEC 8652:1995/Amd 1:2007) ble publisert den 9. mars 2007, og er kjent som Ada 2005.
En ny større utvidelse av standarden er forventet å bli fullført i 2012.
Hammerfest og Omegn Turlag

Hammerfest og Omegn Turlag er en medlemsforening av Den Norske Turistforening (DNT). Laget ble stiftet 2. mars 2005 og ble tatt opp som medlem av DNT fra 1. januar 2006.
YEP

Youth Exchange Program (YEP) er et internasjonalt utvekslingsprogram for ungdom i regi av Brunstad Christian Church (også kjent som Smiths venner). YEP ble etablert i 2005, og er en frivillig ordning. Ungdom mellom 18 og 25 år fra hele verden kan søke om opptak, og ca. 250 av disse inviteres til YEP hvert år. Engasjementet i YEP går normalt over ett år.
Ungdomsprogrammets forløper var en arbeidsstokk på 20-30 ungdommer fra Brunstad Christian Church som bodde og jobbet på Brunstad i perioden hvor stevnesenteret og boenhetene på stedet ble bygget ut i perioden 2002-2005.

Intensjon

YEP har som hovedformål å gi sine deltakere kunnskap om Brunstad Christian Churchs historie og trosgrunnlag, misjonsarbeid og menighetsliv, samt opplæring i norsk språk og kultur. Deltakerne skal også lære respekt og toleranse ved å være i et multikulturerlt miljø, og det tilrettelegges for frivillig innsats i Brunstad Christian Churchs konferanser og prosjekter.

Vertsskap for BCC-konferanser

Mange av deltakerne tilbringer YEP-året på Oslofjord Convention Center. Her holder Brunstad Christian Church sine store internasjonale konferanser fem til seks ganger årlig, og hver sommer leier de stedet eksklusivt i ca. to måneder. YEP-deltakerne er i disse periodene en del av vertskapet. På disse arrangementene kan det komme mennesker fra opptil 40 nasjoner.
Kråkmo

Kråkmo er ei grend ved Storvatnet i Indre Fosen kommune i Trøndelag fylke. Bygda har navn etter gården Krokmoen. I 1990 bodde det 78 personer i grenda.
Den første skolen ble bygget i 1874 og ny skole i 1954. Skolen ble nedlagt i 1963.
Bygda har egen lysløype. Gründeren Bjørn Lyng kommer herfra.